**III. OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA - 30.06.2023.**

Na temelju članka 88. Zakona o proračunu (Narodne novine 144/21) općinski načelnik dužan je prijedlog polugodišnji izvještaj o izvršenju proračuna podnijeti predstavničkom tijelu na donošenje do 30. rujna tekuće proračunske godine.

Općinsko vijeće Općine Lovran na sjednici održanoj 22. prosinca 2022.g. donijelo je Proračun Općine Lovran za 2023.g. i projekcije proračuna za 2024. i 2025. godinu („Službene novine Općine Lovran“ br. 19/22) te na sjednici održanoj 01. lipnja 2023. godine donijelo je Izmjene i dopune Proračuna Općine Lovran za 2023. godinu („Službene novine Općine Lovran“ br. 9/23).

**Polugodišnji izvještaj o izvršenju Proračuna Općine Lovran za 2023.** sastoji se od:

1. Općeg i posebnog dijela proračuna
2. Obrazloženja Polugodišnjeg izvještaja o izvršenju proračuna i
3. Posebnih izvještaja u polugodišnjem izvještaju o izvršenju proračuna.

Obrazloženje polugodišnjeg izvještaja o izvršenju proračuna sastoji se od:

1. Obrazloženja općeg dijela izvještaja o izvršenju proračuna i

2. Obrazloženja posebnog dijela izvještaja o izvršenju proračuna.

**1.1. Obrazloženja općeg dijela izvještaja o izvršenju proračuna**

Sastoji se od obrazloženja ostvarenja prihoda i rashoda, primitaka i izdataka i prikaza manjka odnosno viška proračuna Općine Lovran.

**1.1.1. Obrazloženja ostvarenja prihoda i rashoda, primitaka i izdataka**

**Prihodi poslovanja i prihodi od nefinancijske imovine**

**6 - Prihodi poslovanja**

**61 - Prihodi od poreza**

**Porez i prirez na dohodak**, ostvaren je više u odnosu na prošlu godinu, u iznosu 171.970,56 eur, povećanje prihoda utvrđeno je na:

- prihodu od poreza na dohodak od nesamostalnog rada,

- prihodu od poreza na dohodak od samostalne djelatnosti,

- prihodu od poreza na dohodak od imovine i imovinskih prava,

U odnosu na prošlu godinu smanjen je prihod od poreza na dohodak od kapitala te je manja obveza za povrat poreza na dohodak po godišnjoj prijavi.

Porez na dohodak povećan je zbog povećanja zaposlenosti i povećanja plaća.

**Porezi na imovinu**, realizirani su manje u odnosu na prošlu godinu za iznos 146.395,57 eur, od toga:

- povećan je prihod od poreza na nepokretnu imovinu, odnosi se na porez na kuće za odmor, koji je ostvaren u iznosu 59.326,82 eur, veći je za iznos od 752,35 eur,

- smanjen je prihod od poreza na promet nekretnina, koji je ostvaren u iznosu 234.585,03 eur, manji je u odnosu na prošlu godinu za iznos 147.147,92 eur.

**Porezi na robu i usluge**, porez na promet, odnosi se na prihod od poreza na potrošnju, prihod je veći u odnosu prošlu godinu za 9.487,19 eur, koji je povećan u odnosu na prošlu godinu jer su naplaćena potraživanja iz prethodnih razdoblja te je povećan promet ugostiteljskih objekata.

**63 - Pomoći iz inozemstva i od subjekata unutar općeg proračuna**

**Tekuće pomoći proračunu iz drugih proračuna**, realizirane u iznosu 63.850,44 eur, a u cijelosti se odnose na pomoći iz Državnog proračuna RH, kako slijedi:

- pomoć za naknadu troškova stanovanja, naknada za ogrjev korisnicima zajamčene minimalne naknade koji se griju na drva, u iznosu 931,74 eur,

- pomoći za dobrovoljno funkcionalno spajanje jedinica lokalne samouprave u zajedničkom organiziranju obavljanja djelatnosti predškolskog odgoja i obrazovanja, koja je ostvarena po prijavi Općine Lovran i Grada Opatija na Javni poziv Ministarstva financija za dodjelu pomoći na ime poticaja za dobrovoljno funkcionalno spajanje putem sufinanciranja troškova koje JLS izdvajaju za zajedničku ustanovu Dječji vrtić Opatija. Općina Lovran i Grad Opatija potpisale su Sporazum o uređenju međusobnih odnosa u zajedničkom organiziranju obavljanja djelatnosti predškolskog odgoja i obrazovanja, temeljem istog je Općini Lovran isplaćena pomoć u iznosu 53.267,70 eur. Odlukom Ministarstva financija sredstva pomoći za navedene namjene isplaćivat će se kroz 4 godine.

- pomoći na ime poticaja za dobrovoljno funkcionalno spajanje jedinica lokalne samouprave (Grad Opatija, Općina Matulji, Općina Lovran, Grad Kastav i Općina Mošćenička Draga) za Zajedničku ustanovu Gradska knjižnica i čitaonica Viktor Car Emin, koja je Općini Lovran isplaćena u iznosu 9.651,00 eur. Odlukom Ministarstva financija sredstva pomoći za navedene namjene isplaćivat će se jedinicama lokalne samouprave kroz 4 godine.

**Kapitalne pomoći od izvanproračunskih korisnika**, ostvarena je kapitalna pomoć za uređenje dječjeg igrališta Školarovo u iznosu 31.293,91 eur, projekta koji je realiziran u prethodnim razdobljima.

**Tekuće pomoći izravnanja za decentralizirane funkcije**, ostvarena je pomoć izravnanja za decentralizirano financiranje Javne vatrogasne postrojbe Opatija, u iznosu 25.900,00 eur.

**Kapitalne pomoći iz Državnog proračuna temeljem prijenosa EU sredstava**, realizirane su u iznosu 58.532,77 eur, a u cijelosti se odnose na kapitalnu pomoć namijenjenu projektu – Rekonstrukcija ceste u Poduzetničkoj zoni Lokva, u Lovranu.

**64 - Prihodi od imovine**

**Prihodi od financijske imovine**, ostvareni su u iznosu 607,68 eur, njihovu strukturu sačinjavaju prihodi od kamata na depozite po viđenju i prihodi od zateznih kamata koji su u ovoj godini značajno manji zbog manjeg broja provedenih postupaka prisilne naplate duga, pa s tim u vezi manjeg iznos naplaćenih zateznih kamata.

**Prihodi od pozitivnih tečajnih razlika i razlika zbog primjene valutne klauzule**, u prošloj godini ostvareni su u iznosu 3.422,99 eur, u cijelosti su se odnosile na prihod od pozitivne tečajne razlike po konačnom obračunu kredita kod Erste&steiermarkische banke d.d., po kreditnoj partiji 5113815690, otplatom u kunskoj protuvrijednosti, primjenom valutne klauzule po srednjem tečaju HNB, koji je prijevremeno otplaćen iz kredita Zagrebačke banke d.d. U ovoj godini nije bilo prihoda po navedenoj osnovi.

**Prihodi od naknade za koncesije**, realizirani su više u odnosu na isto razdoblje prošle godine, prihod sačinjavaju:

- prihod od naknade za koncesiju na pomorskom dobru, s osnova izdanih koncesijskih odobrenja, koji je realiziran u iznosu 61.465,70 eur. Ovaj prihod je veći u odnosu na prošlu godinu jer je u ovoj godini izdan veći broj koncesijskih odobrenja,

- prihod od koncesija na pomorskom dobru, zajednički prihod u iznosu 8.484,58 eur i

- naknada za koncesiju s osnova obavljanja dimnjačarskih usluga, u iznosu 1.872,90 eur.

**Prihodi od zakupa i iznajmljivanja imovine**, realizirani su više u odnosu na isto razdoblje prošle godine, a sačinjavaju ih:

- prihodi od zakupa poslovnog prostora, u iznosu 127.500,93 eur, prihod je veći u odnosu na prošlu godinu jer je povećan broj poslovnih prostora koji se daju u zakup (ex Soleco) te su naplaćena potraživanja iz ranijih razdoblja,

- prihodi od najma stanova, u iznosu 12.956,16 eur i

- prihodi od zakupa javnih površina, u iznosu 12.502,57 eur, prihod je veći u odnosu na prošlu godinu jer je zbog povećanja turističkog prometa povećan interes zakupaca za korištenje javnih površina u turističkoj sezoni.

**Naknada za korištenje nefinancijske imovine**, ostvaren je prihod u iznosu 52.638,99 eur, a u cijelosti se odnosi na prihod od spomeničke rente. Prihod je značajno veći u odnosu na prošlu godinu iz razloga što su rješenja o utvrđivanju obveze za spomeničku rentu za 2022. godinu izdana krajem prošle godine odnosno u prosincu 2022.g., a naplata je uslijedila u prvom tromjesečju ove godine.

**Naknade za ceste**, prihod je realiziran u iznosu 2.538,25 eur, veći je u odnosu na prošlu godinu jer je u ovoj godini izdano više rješenja o prekomjernoj upotrebi nerazvrstanih cesta.

**Prihodi od prodaje kratkotrajne nefinancijske imovine**, nisu se realizirali u ovoj godini, a u prošloj godini dana je pomoć komunalnom društvu Stubica d.o.o. u vidu rabljenih auto guma za njihovo službeno vozilo, koja poslovna promjena je iskazana kao prihod od prodaje kratkotrajne imovine.

**Ostali prihodi od nefinancijske imovine**, ostali prihodi od nefinancijske imovine, odnose se na prihod od naknade za zadržavanje nezakonito izgrađenih zgrada u prostu u iznosu 40,58 eur.

**65 – prihodi od upravnih i administrativnih pristojbi, pristojbi po posebnim propisima i naknada**

**Županijske, gradske i općinske pristojbe i naknade**, prihod u iznosu 154,72 eur u cijelosti se odnosi na naplaćene općinske upravne pristojbe.

**Ostale upravne pristojbe i naknade**, ostvaren je prihod u iznosu 528,19 eur, a odnosi se na prihod od državnih biljega.

**Ostale pristojbe i naknade**, ostvaren je prihod u iznosu 21.709,93 eur, a u cijelosti se odnosi na prihod od turističke pristojbe. Prihod je manji u odnosu na prošlu godinu, jer je u prošloj godini naplaćeno potraživanje od TZ Lovran koje se odnosilo na potraživanje za boravišnu pristojbu iz ranijih razdoblja.

**Prihod vodnog gospodarstva**, odnose se na prihod od vodnog doprinosa koji je naplaćen više u odnosu na prošlu godinu.

**Doprinosi za šume**, u ovoj godini ostvaren je prihod od doprinosa za šume 2.097,76 eur, u istom prošlogodišnjem razdoblju nije bilo te vrste prihoda.

**Ostali nespomenuti prihodi**, ostvareni su u iznosu 5.515,26 eur, a odnose se na:

- prihod od naknade za štetu na općinskoj imovini po zaključenim policama osiguranja imovine, u iznosu 642,93 eur,

- prihod od naplaćene naknade za prenamjenu poljoprivrednog u građevinsko zemljište u iznosu 31,74 eur i

- prihod od naplaćene cijene karte u javnom prigradskom cestovnom prometu, koji naplaćuje komunalno društvo Autotrolej d.o.o., u iznosu 4.840,59 eur, prihod je namijenjen razvoju KD Autotrolej d.o.o., odnosno za nabavu novih autobusa.

**Komunalni doprinos** – prihod je manji u odnosu na isto razdoblje prošle godine, dio potraživanja naplaćen je u postupku prisilne naplate. U ovoj godini izdan je manji broj rješenja o utvrđivanju obveze za komunalni doprinos.

**Komunalna naknada**, prihod je veći u odnosu na ostvareni prihod u prošloj godini, u tijeku su postupci prisilne naplate potraživanja pa se očekuje povećanje prihoda u narednom razdoblju.

**66 – prihodi od prodaje proizvoda i robe te pruženih usluga i prihodi od donacija**

**Prihodi od pruženih usluga**, ostvareni su u iznosu 12.570,48 eur, naplaćeni su više u odnosu na prošlu godinu, a odnose se na naknadu koja pripada Općini Lovran za preuzete poslove obračuna i naplate naknade za uređenje voda. Općina Lovran zaključila je s Hrvatskim vodama, pravnom osobom za upravljanje vodama, Ugovor o plaćanju materijalnih troškova nastalih pri obračunu i naplati naknade za uređenje voda i drugim pitanjima u vezi s obavljanjem poslova obračuna i naplate naknade za uređenje voda, od 19.12.2019.g., s primjenom od 01. siječnja 2020.g. Navedenim Ugovorom propisano je da Općini Lovran pripada naknada od 10% na iznos naknade za uređenje voda koji Općina Lovran uplati Hrvatskim vodama.

**Tekuće donacije**, primljena je donacija u naravi, davanje opreme na korištenje bez naknade za potrebe organizacije manifestacije Karneval, u iznosu 505,50 eur.

**68 – kazne, upravne mjere i ostali prihodi**

**Ostali prihodi**, naplaćeni su manje u odnosu na prošlu godinu, a odnose se na prihode s osnove povrata u proračun za rashode po provedenim natječajima za prodaju imovine (geodetske usluge, procjena imovine), povrati u proračun za rashode sudskih postupaka i plaćenih usluga odvjetnika u tim postupcima, troškovi provedenih ovrha i za plaćene troškove za izdavanje rješenja za naknadu za uređenje voda za Hrvatske vode.

U prošloj godini iznimno su realizirani prihodi za povrat u proračun:

- trgovačko društvo Liburnijske vode, izvršilo je povrat sredstva kapitalne pomoći namijenjena za izgradnju sanitarne kanalizacije u Lovranu jer su za isti projekt osigurali financiranje iz drugih izvora (sredstva iz EU fondova) i

- naplaćen je prihod za dosuđene troškove sudskog postupka koji se vodi u predmetu protiv Helge Keller.

**7 - Prihodi od prodaje nefinancijske imovine**

Prihodi od prodaje nefinancijske imovine realizirani su u iznosu 6.325,36 eur, manji su u odnosu na prošlu godinu, sačinjavaju ih prihodi od prodaje zemljišta i prihodi od prodaje stambenih objekata.

**71 – prihodi od prodaje neproizvedene dugotrajne imovine**

**Prihodi od prodaje zemljišta**

**Zemljište**, prihod od prodaje zemljišta realiziran je u iznosu 1.569,85 eur, s temelja zaključenih ugovora o kupoprodaji zemljišta, kako slijedi:

1. Kupoprodajni ugovor zaključen s Daliborkom Mrkić, radi prodaje zemljišta 10/207 dijela k.č. 3825, pašnjak od 207 m2, upisano u z.k.ul.2791, K.o. Lovran, ugovorena je i isplaćena kupoprodajna cijena u iznosu 663,61 eur i

2. Prihod od naplaćenog potraživanja od Agencije za pravni promet i posredovanje nekretninama, u iznosu 906,24 eur, nastalo po zaključenom Ugovoru o međusobnim pravima i obvezama u pogledu izgradnje stambenih građevina prema provedbenom programu društveno poticajne stanogradnje od 04. ožujka 2014. g., Aneksu istom zaključenom 30. prosinca 2014.g. i Aneksom br. 2 od 15. lipnja 2015.g. Potraživanje se odnosi na potraživanje za naknadu za prijenos prava vlasništva nad zemljištem i njegovo komunalno opremanje za 4 stana koja je APN prodala ostalim kupcima (a ne Općini Lovran).

**72 – prihodi od prodaje proizvedene dugotrajne imovine**

**Prihodi od prodaje stambenih objekata**

**Stambeni objekti**, realiziran je prohod u iznosu 4.755,51 eur, a odnosi se na prihode od obročne prodaje stanova po ugovorima o kupnji stana na kojima je postojalo stanarsko pravo, prihod je manji jer je dio ugovora o kupoprodaji otplaćen u cijelosti tijekom prošle godine.

**Prihodi od prodaje prijevoznih sredstava**

**Prihodi od prodaje prijevoznih sredstava**, u ovoj godini nije bilo te vrste prihoda a u prošloj godini iskazan je prihod u iznosu 11.702,17 eur, s temelja zaključenog ugovora o kapitalnoj pomoći s trgovačkim komunalnim društvom u vlasništvu Općine Lovran, Stubica d.o.o., kojemu je Općina Lovran ustupila bez naknade službeno vozilo u vidu prijenosa nefinancijske imovine. U općinskim poslovnim knjigama iskazan je prihod od prodaje prijevoznih sredstava u cestovnom prometu i rashod za kapitalne pomoći trgovačkim društvima u javnom sektoru u iznosu 11.702,17 eur koliko je iznosila nabavna i ispravljena vrijednost službenog vozila.

**Rashodi poslovanja i rashodi za nabavu nefinancijske imovine**

**3 - Rashodi poslovanja**

**31 – rashodi za zaposlene**

**Rashodi za zaposlene,** realizirani su rashodi u iznosu 178.784,35 eur, povećani su u odnosu na isto prošlogodišnje razdoblje za 19.268,56 eur zbog povećanja osnovice za obračun plaća zaposlenika. Bilo je potrebno povećati osnovicu za obračun plaća jer je prethodna bila utvrđena 2008. godine, pa ju je trebalo uskladiti s porastom cijena hrane i troškova stanovanja koji su zadnjih godina značajno povećani.

**Plaće za prekovremeni rad**, povećani su rashodi za plaće za prekovremeni rad zbog većeg broja održanih sjednica općinskih radnih tijela, u čijem radu sudjeluju općinski zaposlenici, što se evidentira i plaća kao prekovremeni rad zaposlenika. Povećan je broj odrađenih prekovremenih sati rada zbog dulje odsutnosti (zbog bolovanja) pojedinih zaposlenika, pa se pokazalo potrebnim njihove poslove odraditi izvan redovnog radnog vremena što je imalo za posljedicu generiranje prekovremenih sati rada.

**Ostali rashodi za zaposlene**, u ovom polugodištu isplaćen je dar u naravi zaposlenicima, regres za godišnji odmor i jedna jubilarna nagrada.

**32 – materijalni rashodi**

Materijalni rashodi, povećani su za 68.777,56 eur, povećanje je iskazano na sljedećim vrstama rashoda:

**Službena putovanja**, povećan je rashod za službena putovanja, u istom razdoblju prošle godine rashod je bio manji zbog manjeg broja službenih putovanja.

**Naknada za prijevoz za rad na terenu i odvojeni život**, rashodi su povećani s osnove naknade za prijevoz jer je povećan broj zaposlenika koji koriste naknadu te je povećana cijena prijevoza.

**Stručno usavršavanje zaposlenika**, smanjeni su rashodi u odnosu prošlu godinu jer je u ovoj godini manji broj službenika upućen na stručna usavršavanja.

**Uredski materijal i ostali materijalni rashodi**, rashod je povećan u odnosu na prošlu godinu zbog povećanih potreba za uredskim materijalom te je korištena pretplata na stručne časopise za potrebe redovnog informiranja i dodatne edukacije zaposlenika.

**Energija**, smanjeni su rashodi za energiju u odnosu na prošlu godinu zbog smanjenja cijena energenata.

**Materijal i dijelovi za tekuće i investicijsko održavanje**, iskazan je rashod za održavanje računalne opreme, u prošloj godini nije bilo rashoda za navedene namjene.

**Sitni inventar i auto gume**, realizirani su rashodi za uredsku opremu, održavanje sportskih objekata i opreme za galerijski prostor.

**Usluge telefona, pošte i prijevoza**, povećani su rashodi za usluge prijevoza u odnosu na prošlu godinu jer su se iste koristile za potrebe obavljanja djelokruga poslova koji su neophodni za redovan rad općinskih službi u dijelu komunalnog redarstva.

**Usluge tekućeg i investicijskog održavanja,** rashodi su realizirani u iznosu 243.932,72 eur, veći su u odnosu na prošlu godinu zbog povećanih rashoda za održavanje komunalne infrastrukture, odnose se na sljedeće aktivnosti:

- održavanje građevinskih objekata, u iznosu 12.408,24 eur,

- održavanje postrojenja i opreme, u iznosu 1.939,96 eur,

- održavanje prijevoznih sredstava, u iznosu 638,05 eur,

- ostale usluge tekućeg i investicijskog održavanja za sportske i ostale objekte,

u iznosu 3.286,79 eur,

- održavanje javne rasvjete, u iznosu 27.152,29 eur,

- čišćenje javnih površina, u iznosu 81.476,01 eur,

- održavanje nerazvrstanih cesta ulica i puteva, u iznosu 9.806,44 eur,

- održavanje zelenih površina, u iznosu 102.240,60 eur i

- održavanje komunalne infrastrukture, u iznosu 4.984,34 eur.

**Usluge promidžbe i informiranja**, rashodi su manji jer je objavljeno manje obavijesti i drugih informacija u dnevnom tisku u odnosu na prošlu godinu.

**Komunalne usluge**, rashod je povećan u odnosu na isto prošlogodišnje razdoblje, sastoji se od: rashoda za potrošnju vode u poslovnim prostorima i na javnim izljevima, rashoda za usluge odvoza komunalnog otpada, rashoda deratizacije i dezinsekcije na javnim površinama, rashoda za stambenu pričuvu objekata u općinskom vlasništvu i rashoda za usluge iluminacije i dekoracije povodom blagdana i usluge dimnjačara.

**Zakupnine i najamnine**, rashod sačinjavaju usluge najma opreme od tvrtke Krk sistemi za potrebe sustava bežičnog interneta, usluge najma prostora kino dvorane u Lovranu za potrebe održavanja priredbi koje su od interesa za širu javnost i rashod za licence za računalne programe. Rashod je povećan u odnosu na prošlu godinu zbog kupnje dodatnih licenci radi zaštite računalne opreme i programa.

**Zdravstvene i veterinarske usluge**, rashod je veći u odnosu na isto razdoblje prošle godine jer su povećani rashodi za veterinarske usluge koje se odnose na usluge sakupljanja i zbrinjavanja napuštenih životinja, uklanjanja lešina s javnih površina.

**Intelektualne i osobne usluge**, rashod je povećan u odnosu na prošlu godinu, sačinjavaju ga rashodi po ugovorima o djelu, rashodi za usluge odvjetnika i pravnih savjetnika, izrade geodetskih i ostalih elaborata, usluge za potrebe programa u kulturi koji je realiziran u Galeriji Laurus i Kuli te usluge za potrebe izdavanja Lovrasnkog lista.

**Računalne usluge**, povećan je rashod za računalne usluge zbog povećanja cijene računalnih usluga.

**Ostale usluge**, rashod je veći u odnosu na prošlu godinu, a sačinjavaju ih tiskarske i grafičke usluge, usluge čišćenja i pranja poslovnih prostora Općine Lovran, usluge čuvanja imovine na javnim površinama, te usluge s svezi organizacije manifestacije Karneval.

U ovoj grupi rashoda iskazani su rashodi za naknadu Poreznoj upravi koja joj pripada po članku 5. Zakona o financiranju jedinica lokalne i područne (regionalne) samouprave, u iznosu od 1% od ukupno naplaćenih prihoda, za troškove obavljanja poslova utvrđivanja, evidentiranja, naplate, nadzora i ovrhe poreza na dohodak.

**Naknada za rad predstavničkih i izvršnih tijela, povjerenstava i slično**, rashod je veći u odnosu na isto razdoblje prošle godine zbog povećanog broja održanih sjednica radnih tijela pa s tim u vezi i povećanog iznosa naknada koje pripadaju njihovim članovima za rad u istima.

**Premija osiguranja**, rashod je povećan u odnosu na prošlu godinu jer se je povećao broj osiguranih objekata za koje je ugovoreno osiguranje u tekućoj godini.

**Reprezentacija**, rashod je veći u odnosu na prošlu godinu zbog većeg broja radnih sastanaka koji su uključivali ugošćavanje poslovnih partnera te korištenje ugostiteljskih usluga.

**Članarine i norme**, rashod je manji u odnosu na prošlu godinu iz razloga jer u ovom polugodištu nije isplaćena članarina Lokalnoj akcijskoj grupi u ribarstvu Vela vrata - LAGUR, jer nisu zatražili isplatu sredstava.

**Pristojbe i naknade**, rashod je manji u odnosu na prošlu godinu, u prošloj godini Općina Lovran platila je sudske pristojbe za postupke na sudu, a u ovoj godini ti rashodi su značajno manji.

**Troškovi sudskih postupaka**, realizirani su rashodi koji su utvrđeni rješenjima suda za troškove sudskog postupka koji su u prošloj godini bili veći u odnosu na ovu godinu.

**Ostali nespomenuti rashodi poslovanja**, odnose se na rashode u svezi zahtjeva mjesnih odbora za uređenjem mjesta i organizacije manifestacije u Medveji, te na rashode za provedene izbore za vijeća mjesnih odbora.

**34 – financijski rashodi**

**Kamate za primljene kredite i zajmove** od kreditnih i ostalih financijskih institucija izvan javnog sektora, plaćene su kamate po dugoročnom kreditu kod Zagrebačke banke d.d. Rashod je manji u odnosu na prošlu godinu jer je Općina Lovran u 2022. g refinancirala kredite koje je imala kod Hrvatske banke za obnovu i razvitak (kredit korišten za modernizaciju javne rasvjete) i Erste&steiermarkische bank d.d. (kredit korišten za kupnju stanova od APN-a), uzimanjem kredita kod Zagrebačke banke d.d., uz značajno nižu kamatu stopu. Uz navedeno, rashod je manji u odnosu na prošlu godinu jer je smanjena glavnica kredita na koju se obračunava kamata.

**Bankarske usluge i usluge platnog prometa**, povećani su rashodi za bankarske usluge iz razlog što su povećani rashodi platnog prometa zbog povećanja cijena bankarskih usluga. Rashod je manji u odnosu na prošlu godinu jer je u prošloj godini plaćena naknada banci za obradu dugoročnog kredita, a u ovoj godini nije bilo te vrste rashoda.

**Negativne tečajne razlike**, u ovoj godini nije bilo rashoda za tečajne razlike, a u prošloj godini iskazani su rashodi za negativne tečajne razlike koji su nastali u postupku kupnje stanova od Agencije za pravni promet i posredovanje nekretninama.

**Zatezne kamate**, realizirali su se rashodi za zatezne kamate zbog kašnjenja u podmirenju dospjelih obveza.

**35 – subvencije**

**Subvencije trgovačkim društvima u javnom sektoru**, povećani su rashodi u odnosu na prošlu godinu jer su u ovoj godini isplaćene subvencije KD Autotrolej d.o.o. za organizaciju javnog prigradskog prijevoz na području Općine Lovran i komunalnom društvu Komunalac d.o.o. za troškove upravljanja saniranim i zatvorenim odlagalištem Osojnica.

**36 - pomoći dane u inozemstvo i unutar općeg proračuna**

**Tekuće pomoći unutar općeg proračuna,** realizirane su u iznosu 637,07 eur, a odnose se na pomoć Proračunu Primorsko goranske županije za Javnu ustanovu Zavod za prostorno uređenje, namijenjena za osiguranje uvjeta za povezivanje pojedinih jedinica lokalne samouprave (Općine Lovran) na informacijski sustav prostornog uređenja PGŽ - web geografski informacijski sustav.

**Tekuće pomoći proračunskim korisnicima drugih proračuna,** ostvarene su u iznosu 407.613,75 eur, a odnose se na pomoći proračunskim korisnicima drugih proračuna kako slijedi:

- tekuće pomoći Osnovnoj školi Viktor Car Emin u Lovranu, u iznosu 19.390,98 eur,

- tekuće pomoći Umjetničkoj organizaciji Matka Brajše Rašana, u iznosu 3.981,00 eur,

- tekuće pomoći Dječjem vrtiću Opatija, u iznosu 266.338,50 eur,

- tekuće pomoći Javnoj vatrogasnoj postrojbi Opatija, u iznosu 87.548,91 eur,

- tekuće pomoći Gradskoj knjižnici i čitaonici Opatija, u iznosu 19.302,00 eur,

- tekuće pomoći Centru za poljoprivredu i ruralni razvoj Primorsko goranske županije, u iznosu 2.654,46 eur,

- tekuće pomoći proračunu Primorsko goranske županije, za sufinanciranje Doma zdravlja PGŽ, za rad dežurne ambulante opće medicine u Rijeci, Cambijerijeva 2, u iznosu 746,65 eur,

- tekuće pomoći proračunu Primorsko goranske županije, za sufinanciranje Doma zdravlja PGŽ, za palijativnu skrb bolesnicima, u iznosu 1.615,00 eur i

- tekuće pomoći proračunu Primorsko goranske županije, za sufinanciranje Doma zdravlja PGŽ, za rad ambulante obiteljske medicine u Lovranu, u iznosu 6.036,25 eur.

**Kapitalne pomoći proračunskim korisnicima drugih proračuna**, realizirane su kapitalne pomoći JVP Opatija, rashod je manji u odnosu na prošlu godinu jer su u prošloj godini isplaćene kapitalne pomoći Gradskoj knjižnici i čitaonici Opatija, a u ovoj godini nisu.

**37 - naknade građanima i kućanstvima na temelju osiguranja i druge naknade**

**Naknade građanima i kućanstvima u novcu**, realizirane su u iznosu 29.184,63 eur, manje su u odnosu na prošlu godinu, a sačinjavaju ih:

- isplaćene stipendije učenicima i studentima, u iznosu 15.449,19 eur,

- novčana pomoć za subvenciju stanovanja socijalno ugroženim građanima, u iznosu 4.340,16 eur,

- dar novorođenoj djeci, u iznosu 5.600,00 eur i

- jednokratne novčana pomoć socijalno ugroženim građanima, u iznosu 3.795,28 eur.

**Naknade građanima i kućanstvima u naravi,** sačinjavaju ih pomoći za sufinanciranje prijevoza socijalno ugroženih građana, sufinanciranje prehrane djece u vrtiću i učenika osnovne škole, pomoć socijalno ugroženim građanima u hrani i higijenskim potrepštinama.

**38 – ostali rashodi**

**Tekuće donacije u novcu**, proveden je javni poziv udrugama da prijave programe i projekte koji će se sufinancirati iz Proračuna Općine Lovran. Zaključeni su ugovori o donacijama s korisnicima sredstava, čiji programi su prihvaćeni jer je procijenjeno da isti pridonose zadovoljavanju općih potreba stanovništva Općine Lovran, u području kulture, sporta, brige o starijima, brige o djeci i napuštenim životinjama. Rashod je manji u odnosu na isto prošlogodišnje razdoblje jer pojedine udruge nisu zatražile isplatu sredstava u ovom polugodištu.

**Kapitalne pomoći kreditnim i ostalim financijskim institucijama te trgovačkim društvima u javnom sektoru,** realizirani su rashodi za kapitalnu pomoć KD Autotrolej, u iznosu 4.840,59 eur namijenjenu nabavi nove komunalne opreme (iz naknade za razvoj). Rashodi su manji u odnosu na prošlu godinu iz razloga što je u prošloj godini realizirana kapitalna pomoć komunalnom društvu u vlasništvu Općine Lovran, Stubica d.o.o., Općina Lovran ustupila je trgovačkom društvu bez naknade službeno vozilo u vidu prijenosa nefinancijske imovine.

**Rashodi za nabavu nefinancijske imovine**

**Rashodi za nabavu nefinancijske imovine**, realizirani su više u odnosu na prošlu godinu, sačinjavaju ih rashodi za ulaganja u poslovne objekte, izgradnju nerazvrstanih cesta, uređenje javnih površina, nabavu opreme i za dodatna ulaganja na nefinancijskoj imovini.

**Kupnja zemljišta za kapitalne projekte**

**Zemljište,** nisu realizirani rashodi za kupnju zemljišta u ovoj godini, a u prošloj godini je bilo te vrste rashoda.

**Stambeni objekti**

Stambeni objekti, nisu realizirani rashodi za stambene objekte, u prošloj godini Općina Lovran kupila je od Agencije za pravni promet i posredovanje nekretninama dva stana za potrebe uređenja odnosa s hrvatskim invalidima Domovinskog rata.

**Poslovni objekti**

Poslovni objekti, izvršena su ulaganja u poslovne objekte, a odnose se na građevinsko obrtničke radove na uređenju zgrade Novi društveni dom u Lovranu.

**Izgradnja nerazvrstanih cesta**

**Ceste**, izvršeni su građevinski radovi na izgradnji nerazvrstane ceste u Poduzetničkoj zoni Lokva.

**Ostali građevinski objekti**, izvršeni su radovi i usluge na kapitalnim projektima na uređenju javnih površina i proširenju javne rasvjete, kako slijedi:

**Uređenje javnih površina**

Za potrebe uređenja javnih površina izvršeni su radovi na uređenju javnih površina uz obalni put u Lovranu i uređenju dječjih igrališta.

**Izgradnja javne rasvjete**

Proširenje javne rasvjete realizirano je u naselju Tuliševica.

**Nabava nove opreme**

**Uredska oprema i namještaj**, nabavljena je nova računalna oprema za potrebe rada upravnih odjela i oprema za razglas za potrebe održavanja manifestacija.

**Prijevozna sredstva**

Prijevozna sredstva u cestovnom prometu, u ovoj godini nije bilo te vrste rashoda, a u prošloj godini kupljeno je službeno osobno vozilo za potrebe upravnih tijela Dacia NEW DUSTER D1 2MTG.

**Ulaganja u računalne programe**

Ulaganja u računalne programe, u ovoj godini nije bilo izdataka za računalne programe dok su u istom razdoblju prošle godine kupljeni računalni programi:

- Program za uredsko poslovanje – program za evidentiranje i praćenje kolanja ulaznih faktura i

- Program transparentnost.

**Izrada prostorno planske dokumentacije**

**Umjetnička, literarna i znanstvena djela**, u ovoj godini nije bilo izdataka za izradu prostorno planske dokumentacije dok se je u prošloj godini pristupilo izradi izmjena i dopuna Urbanističkog plana naselja Lovran, čije izmjene i dopune su u postupku izrade.

**Dodatna ulaganja na građevinskim objektima**

**Dodatna ulaganja na građevinskim objektima**, realizirani su rashodi za dodatna ulaganja u općinski poslovni prostor 43 istarske divizije 1/13, izvedeni su radovi na ugradnji električnih instalacija u prostoru. U uredskom prostu Stari grad 70 izvršen je priključak na elektroenergetsku distribucijsku mrežu. Izvršeni su radovi na uređenju zgrade dječjeg vrtića u Lovranu. U postupku je priprema dokumentacije za uređenje prostora Lovranske Lantine.

U prošloj godini realizirano je uređenju krovišta zgrade Boćališta u Lignju iz kojeg razloga su dodatna ulaganja na građevinskim objektima bila značajno veća u odnosu na ovu godinu.

**Primitci i izdatci za financijsku imovinu i otplate zajmova**

**Primici od financijske imovine i zaduživanja**

Primljeni krediti od tuzemnih kreditnih institucija izvan javnog sektora, Općina Lovran zadužila se u prošloj godini kod Zagrebačke banke d.d. u iznosu 398.168,43 eur (3.000.000,00 kn), za potrebe refinanciranja dugoročnih kredita kod Erste&steiermarkische bank d.d. i Hrvatske banke za obnovu i razvitak, zbog povoljnije kamatne stope koja je ugovorena sa Zagrebačkom bankom d.d., kao nepromjenjiva. U ovoj godini nije bilo novog zaduživanja.

**Izdaci za financijsku imovinu i otplate zajmova**

**Izdaci za financijsku imovinu i otplate zajmova**, izvršeni su izdaci u iznosu 49.771,06 eur, a u cijelosti se odnose na otplatu dugoročnog kredita kod Zagrebačke banke d.d.

U prošloj godini Općina Lovran prijevremeno je otplatila kredit kod Erste&steiermarkische bank d.d. (sredstva kredita su bila korištena za kupnju 12 stanova od Agencije za pravni promet i posredovanje nekretninama - APN-a) i kredit kod Hrvatske banke za obnovu i razvitak (sredstva kredita su bila korištena za modernizaciju javne rasvjete na području Općine Lovran). Prijevremena otplata navedenih kredita realizirana je iz dugoročnog kredita kod Zagrebačke banke d.d.

**1.1.2. Prikaz ostvarenog manjka odnosno viška proračuna Općine Lovran**

Odlukom o raspodjeli rezultata Općine Lovran za 2022. godinu („Službene novine Općine Lovran“ br. 7/23), utvrđen je višak prihoda i primitaka u iznosu 773.128,39 eur, koji se sastoji od:

1. Viška prihoda od nefinancijske imovine, u iznosu 158.942,03 eur, kako slijedi:

- viška prihoda od nefinancijske imovine, kojeg čine sredstva komunalnog doprinosa, u iznosu 256.060,02 eur,

- viška prihoda od nefinancijske imovine, kojeg čine prihodi od kapitalnih pomoći iz Državnog proračuna temeljem prijenosa EU sredstava, u iznosu 231.180,30 eur,

- manjka prihoda od nefinancijske imovine, kojeg čine prihodi od kapitalnih pomoći iz Državnog proračuna temeljem prijenosa EU sredstava, u iznosu -5.972,52 eur i

- manjka prihoda od prodaje nefinancijske imovine kojeg čine prihodi od prodaje nefinancijske imovine u iznosu -322.325,77 eur.

2. Viška prihoda poslovanja u iznosu 614.186,36 eur, kako slijedi:

- viška prihoda poslovanja, kojeg čine sredstva spomeničke rente, u iznosu 8.941,39 eur,

- viška prihoda poslovanja, prihoda od općih prihoda i primitaka, u iznosu 655.148,75 eur i

- manjka prihoda poslovanja, prihoda od kapitalnih pomoći, u iznosu -49.903,78 eur.

Preneseni višak prihoda iz prethodnih razdoblja raspoređen je Prvim izmjenama i dopunama Proračuna za 2023.g. („Službene novine Općine Lovran“ br. 9/23) za planirane programe i aktivnosti koji se planiraju realizirati tijekom 2023. godine.

U ovom izvještajnom razdoblju, s prenesenim viškom prihoda iz prethodnih razdoblja, ostvaren je višak prihoda i primitaka u iznosu 176.045,97 eur, ostvareni višak sačinjavaju:

- višak prihoda poslovanja, u iznosu 1.164.159,79 eur,

- manjak prihoda od nefinancijske imovine, u iznosu -938.342,76 eur i

- manjak primitaka od financijske imovine, u iznosu -49.771,06 eur.

**1. 2. Obrazloženja posebnog dijela izvještaja o izvršenju proračuna**

Izvještaj o izvršenju posebnog dijela proračuna sastoji se od:

- Izvršenja rashoda i izdataka proračuna prema organizacijskoj klasifikaciji i

- Izvršenja rashoda i izdataka proračuna prema programskoj klasifikaciji

**1.2.1. Izvršenje rashoda i izdataka proračuna prema organizacijskoj klasifikaciji**

Izvještaj o izvršenju proračuna prema organizacijskoj klasifikaciji daje pregled izvršenja proračuna po razdjelima i glavama, a iz kojeg je vidljivo da su ukupni rashodi u iznosu od 2.500.267,42 eur izvršeni kroz tri razdjela, kako slijedi:

1. Razdjel 010 PREDSTAVNIČKA I IZVRŠNA TIJELA, koji se sastoji od tri glave:

01005 AKTIVNOSTI OPĆINSKOG VIJEĆA

01010 AKTIVNOSTI OPĆINSKOG NAČELNIKA

01015 MJESNI ODBORI

2. Razdjel 030 UPRAVNI ODJEL ZA DRUŠTVENE DJELATNOSTI, FINANCIJE I PRORAČUN, koji se sastoji od glave:

03005 Upravni odjel za društvene djelatnosti, financije i proračun,

3. Razdjel 040 UPRAVNI ODJEL ZA KOMUNALNI SUSTAV I PROSTORNO PLANIRANJE, koji se sastoji od glave:

04005 Upravni odjel za komunalni sustav i prostorno planiranje

**1.2.2. Izvršenja rashoda i izdataka proračuna prema programskoj klasifikaciji**

**1.2.2.1. Razdjel 010 PREDSTAVNIČKA I IZVRŠNA TIJELA**

**Glava 01005 AKTVNOSTI OPĆINSKOG VIJEĆA,**

**Program: 1000 Predstavnička vlast, sačinjavaju ga sljedeće aktivnosti:**

A501051 Naknade za rad Općinskog vijeća i radnih tijela

A501053 Potpore političkim strankama

A505056 Izbori za mjesne odbore

A501059 Međunarodna, regionalna i tuzemna suradnja

A501061 Javna priznanja Općine Lovran

Kroz aktivnosti iz Programa Predstavnička rad izvršeni su rashodi vezani uz rad Općinskog vijeća Općine Lovran, održane su sjednice Općinskog vijeća na kojima su donijete odluke kojima se uređuju brojna pitanja od interesa za građane Općine Lovran.

Političkim strankama koje su zastupljene u Općinskom vijeću Općine Lovran isplaćena su sredstva za financiranje njihovog rada. Održani su izbori za mjesne odbore, konstituirana su vijeća Mjesnih odbora te su isplaćene naknade članovima općinskog izbornog povjerenstva, proširenog sastava izbornog povjerenstva i biračkih odbora.

Izvršene su aktivnosti međunarodne i regionalne suradnje za vrijeme Dana Općine ugošćavanjem stranih Delegacija iz pobratimljenih gradova te protokolarnu reprezentaciju i nabavkom protokolarnih poklona i suvenira.

Na svečanoj sjednici Općine Lovran dodijeljene su zahvalnice općinskog načelnika, te nagrada za životno djelo koja obuhvaća i financijski dio te je imenovan počasni građanin.

Ostvareni su postavljeni ciljevi; osiguran je rad predstavničkog i ostalih tijela, omogućeno neposredno sudjelovanje građana u odlučivanju izborom vijeća mjesnih odbora na području Općine Lovran, obavljene protokolarne aktivnosti i promidžba općine uz proslavu Dana Općine, nastavljeno jačanje gospodarskih, kulturnih, sportskih i drugih veza te dano priznanje građanima za doprinos zajednici.

**Program: 1001 Nacionalne manjine, sačinjavaju ga sljedeće aktivnosti:**

A501151 Vijeće talijanske nacionalne manjine

A501052 Izbori za nacionalne manjine

Provedeni su Izbori za članove vijeća i predstavnike nacionalnih manjina te je konstituirano vijeće talijanske nacionalne manjine.

Ostvareni su postavljeni ciljevi; osiguran je izbor i rad vijeća nacionalne manjine, njihove protokolarne aktivnosti, postignuta transparentnost rada, pripadnici nacionalne manjine zadovoljni su odrađenim, obogatila su se društvena zbivanja i promidžba općine kroz djelovanje i rad nacionalne manjine, a time doprinijelo i jačanju gospodarskih, kulturnih, sportskih i drugih veza.

**Glava 01010 AKTIVNOSTI OPĆINSKOG NAČELNIKA,**

**Aktivnosti općinskog načelnika realizirane su kroz programe:**

**Program: 1002 Izvršno tijelo,** koje se sastoji od sljedećih aktivnosti:

A501251 Naknada za rad izvršnog tijela

A501254 Proračunska zaliha

A501255 Sredstva pomoći za elementarne nepogode

A501257 Promidžba Općine i informiranje

Kroz aktivnosti iz Programa Izvršnog tijela nalaze se rashodi koji se odnose na naknadu članovima radnih tijela općinskog načelnika, rashodi za usluge objave u javnim glasilima informacija od značaja za stanovnike Općine Lovran te ostali nespomenuti rashodi poslovanja koji obuhvaćaju reprezentaciju.

U prethodnom razdoblju sredstva proračunske zalihe, kao ni sredstva pomoći drugim proračunima ili fizičkim osobama uslijed elementarnih nepogoda nisu korištena.

Izvršene su aktivnosti promidžbe općine i informiranja dodjelom sredstava za medijsko informiranje i promidžbu, temeljem javnog poziva sukladno Zakonu o elektroničkim medijima.

Ostvareni su ciljevi osiguranja rada izvršnog tijela i radnih tijela izvršnog tijela, vidljivost, obavještavanje i informiranje građana, povećana je razina upoznatosti građana sa radom Općine i donesenim odlukama i transparentnost.

**Program: 1003 Program manifestacija i obljetnica,** koje se sastoji od sljedećih aktivnosti:

A501350 Dan Općine Lovran

A501351 Karneval

A501352 Mihoja u Lovranskoj Dragi

A501353 Rokova u Lignju

A501354 Marunada

A501355 Ribarske fešte

A501373 Manifestacije sufinancirane od Općina Lovran

A501374 Advent u Lovranu

A501376 Festival svjetlosti

A501377 Manifestacija tradicijske barke – regata

A501378 Festival pokreta

U sklopu Programa manifestacija i obljetnica u siječnju je održan Karneval.

Uz obilježavanje Dana Općine Lovran održana je svečana sjednica Općinskog vijeća Općine Lovran u travnju, kao i dodjela javnih priznanja te ostale aktivnosti vezane za organizaciju sportskih, kulturnih i zabavnih manifestacija u sklopu Dana Općine Lovran.

Od drugih manifestacija koje je sufinancirala Općina Lovran su: Manifestacija „Kantajmo na babinom grobu“ na kojoj je nastupio KUD Lovor iz Lovrana, Manifestacija Jerry Rick's blues festival koji se održao i u Lovranu, a u organizaciji Zajednice Talijana Mošćenička Draga te Festival pokreta-FUGIP(festival umjetnosti glazbe i plesa).

Ostvareni su ciljevi da se potakne što više društvenih zbivanja, a pritom izvrši promidžba Općine, da se poveća posjećenost Lovrana i raznovrsnost ponude, vidljivost i promocija. Povećala se posjećenost od strane turista, cjelogodišnji turizam i broj noćenja temeljem organiziranih kulturnih i zabavnih manifestacija.

**Program: 1004 Potpore od posebnog značaja,** koje se sastoji od sljedećih aktivnosti:

A501467 Potpore udrugama od posebnog značaja za razvoj zajednice - javni poziv

A501469 Potpore malih vrijednosti

Realizirani su rashodi za donacije udrugama za razvoj civilnog društva, zaštitu najugroženijih skupina u društvu zaštita djece i starijih osoba, zaštita životinja kao i potpora programima udruga koje promiču interese antifašističkih boraca i hrvatskih branitelja.

U okviru programa Potpore udrugama od posebnog značaja za razvoj zajednice po javnom pozivu provelo se i provodi se niz aktivnosti koje bi trebale doprinijeti kvalitetnijem razvoju civilnog društva.

U okviru aktivnosti Potpore malih vrijednosti dodjeljivala su se sredstva po javnom pozivu za manje pojedinačne projekte, a ovisno o područjima-sport, obrazovanje i kultura, civilno društvo i socijalna skrb.

Organiziralo se predavanje i radionice temeljem kojih se predstavnike udruga upoznalo sa zakonskim poslovanjem udruga te obvezama koje proizlaze iz propisa vezanih za rad civilnog društva.

Postignuti su ciljevi da se uključi stanovnike u javni život JLS-a, da se stvore bolji uvjeti za život, razvoj civilnog društva i podizanje kapaciteta udruga na području Općine Lovran te da se kroz aktivnost udruga i ustanova još više zadovolje potrebe građana.

**Glava 01015 MJESNI ODBORI**

**Aktivnosti mjesnih odbora realizirane su kroz:**

**Program: 4000 Redovne aktivnosti mjesnih odbora,** koji se sastoji od sljedećih aktivnosti:

A504050 Poslovanje MO Lovranšćina

A504051 Poslovanje MO Medveja

A504052 Poslovanje MO Bahova

A504053 Poslovanje MO Rezine

Aktivnosti mjesnih odbora realizirale su se do novih izbora za vijeća mjesnih odbora koji su održani u lipnju. Aktivnosti mjesnih odbora redovito se realiziraju na način da svoje programe ostvaruju kroz Proračun Općine Lovran, dostavljanjem zaključaka sa sjednica vijeća mjesnih odbora na provedbu upravnim odjelima Općine Lovran.

Na taj način su postignuti ciljevi budući su stanovnici uključeni u rad JLS, ostvaruje se bolja povezanost i informiranost zajednice sa izvršnom vlašću i upravnim tijelima Općine Lovran te dobivaju detaljnija saznanja o potrebama stanovništva na područjima mjesnih odbora.

**1.2.2.2. Razdjel 030 - UPRAVNI ODJEL ZA DRUŠTVENE DJELATNOSTI, FINANCIJE I PRORAČUN**

**Glava 03005 Upravni odjel za društvene djelatnosti, financije i proračun**

**Program: 2000 Predškolski odgoj i školstvo,** koji se sastoji od sljedećih aktivnosti:

A502051 Sufinanciranje O.Š."V.C.Emina"

A502053 Stipendiranje učenika i studenata

A502055 Sufinanciranje Umjetničke škole Matka Brajše Rašana

A502057 Smještaj djece u ostale vrtiće na području PGŽ

A502059 Sufinanciranje dječjeg vrtića na području Općine Lovran

A502060 Sufinanciranje školskih marendi i boravka učenika u produženom boravku

A502061 Pomoć za nabavu školskih udžbenika

A502062 Nagrade učenicima za uspjeh u obrazovanju i rezultate na natjecanjima

Sve aktivnosti koje s realiziraju putem Dječjeg vrtića Opatija i Osnovne škole Viktor Car Emin iz Lovrana s kojima se zaključuje ugovor o sufinanciranju realizirale su se redovno. U okviru aktivnosti sufinanciranja osnovne škole, radi se o osiguravanju sredstava za rad produženog boravka, ½ radnog vremena rada socijalnog pedagoga, nagrade učenicima za uspješno osmogodišnje školovanje, rad školskog sportskog kluba, prijevoz učenika na izvan učioničku nastavu, intelektualne usluge za radionice stručnog usavršavanja učitelja i učenika, prijevoz i kotizacija učenika na natjecanje, prvi koraci u prometu.

Nadalje, u okviru aktivnosti Sufinanciranje školskih marendi i boravka učenika u produženom boravku realizira se dio programa koji se odnosi na sufinanciranje školskih marendi (ostatak do punog iznosa cijene marende povrh iznosa osiguranog državnim proračunom) i boravka učenika u produženom boravku (fiksni dio cijene produženog boravka, neovisno o socijalnom statusu.)

Aktivnosti sufinanciranja dječjeg vrtića na području Općine Lovran redovito se realiziraju: postotni udio u plaćama zaposlenih, doprinosima na plaće, ostale rashode vezane uz prava zaposlenika iz radnog odnosa, naknade za prijevoz, službena putovanja i stručno usavršavanje, uredski materijal i rashode za telefonske i druge usluge, objave u sredstvima javnog informiranja i druge rashode vezane za rad DV Opatija.

U prvih šest mjeseci tekuće godine ostvareni su svi ciljevi vezani za aktivnosti koje su provedene u ovom razdoblju, dok će se za ostale, čija provedba tek predstoji, Aktivnosti realizirati do kraja godine.

**Program: 2001 Kultura,** koji se sastoji od sljedećih aktivnosti:

A502150 Sufinanciranje Gradske knjižnice Grada Opatije

A502152 Izdavanje Lovranskog lista

A502153 Održavanje javnog sata

K502157 Umjetnička djela

A502158 Katedra čakavskog sabora-knjiga: "Zbornik Lovranščine"

A502161 Kapitalne donacije umjetničkih slika neprofitnim organizacijama

A502165 Potpora vjerskoj zajednici za održavanje sakralnih objekata

A502168 Programi i manifestacije u kulturi

A502169 Projekt-Venecijanska arhitektura u Istri i Kvarneru u djelima arhitekte Attilija Maguola-2.faza

Program kulture realiziran je u planiranom obimu i dinamici, sa Gradskom knjižnicom i čitaonicom zaključen je ugovor o sufinanciranju za 2023 godinu. Objavljena su dva broja Lovranskog lista, a glavnina programa u kulturi realizira se u Galeriji Laurus i lovranskoj Kuli kroz glazbene nastupe, izložbe slika i druge slične aktivnosti u kulturi.

Predstavljen je projekt i knjiga „Ville di Maguolo“: „Tragovi arhitekta Attilija Maguola u Lovranu“, u Lovranu i Miri-gradu u Veneciji.

**Program: 2002 Javne potrebe u kulturi,** koji se sastoji od sljedećih aktivnosti:

A502258 Potpore udrugama u kulturi-javni poziv

Po provedenom javnom pozivu zaključeni su ugovori o donacijama s brojnim udrugama u kulturi koje svoje aktivnosti i programe realiziraju na području Općine Lovran.

Neki od programa su realizirani u prvom dijelu godine, dok će se ostatak provesti do kraja godine, tako da je povećana društvena uključenosti građana, posebice djece i mladih u kulturni život, obogaćena je turistička ponuda Općine Lovran kroz kulturne aktivnosti te posljedično povećan i broj noćenja temeljem organiziranih manifestacija.

**Program: 2003 Javne potrebe u sportu**, koji se sastoji od sljedećih aktivnosti:

A502350 Potpora udrugama u sportu-javni poziv

A502351 Održavanje sportskih objekata

A502370 Nagrade sportašima za osvojene medalje na sportskim natjecanjima

Udruge u sportu realiziraju svoje programe posredstvom Zajednice sportskih udruga Općine Lovran. Zajednica obavlja Zakonom definirane poslove te predlaže Općini Lovran financijske okvire sufinanciranja rada sportskih udruga u cijelosti, raspisuje i provodi Javni poziv za sufinanciranje redovnih programa rada klubova. Zajednica izrađuje plan alokacije sredstava za programsku djelatnost sportskih udruga, te skrbi za isplatu tih sredstava sukladno godišnjem planu. U prethodnom šestomjesečnom periodu sve aktivnosti su realizirane te se isplaćuju redovno po zahtjevima.

**Program: 2004 Socijalna skrb,** koji se sastoji od sljedećih aktivnosti:

A502451 Pomoći kućanstvima za stanovanje

A502455 Pomoć u kući osobama treće životne dobi

A502456 Potpore za novorođeno dijete

A502457 Pomoć u novcu obiteljima i pojedincima

A502458 Pomoć u naravi za ogrjev

A502459 Pomoć u naravi za pogrebne troškove

A502460 Prehrana djece u vrtiću

A502461 Prehrana dojenčadi

A502462 Sufinanciranje prijevoza učenika i studenata

A502463 Prehrana učenika u osnovnoj školi-uvjet prihoda

A502464 Pomoć obiteljima i kućanstvima za prehranu i higijenske potrepštine

A502465 Pomoć u naravi - javni prijevoz invalida, dobrovoljnih davatelja krvi i umirovljenika

A502468 Humanitarna djelatnost Hrvatskog crvenog križa

A502470 Potpore humanitarnim organizacijama i udrugama u socijali - javni poziv

A502471 Pomoć umirovljenicima

A502472 Prijevoz pokojnika

Program socijalne skrbi realizira se u skladu s potrebama i interesima socijalno ugroženih pojedinaca s područja Općine Lovran. Pomoći u naravi koje su redovito realizirane do sada su: prehrana djece u vrtiću i osnovnoj školi, prehrana dojenčadi, nabava paketa hrane i higijenskih potrepština, sufinanciranje cijene prijevoza učenika i studenata, prijevoz invalida, dobrovoljnih davalaca krvi i umirovljenika.

Osobe starije životne dobi i slabijeg imovinskog stanja, koriste pomoć u kući koji dio programa se realizira posredstvom Hrvatskog crvenog križa – Gradsko društvo Opatija.

Redovno su se, po zahtjevima ostvarivala prava na jednokratnu novčanu pomoć, pravo na potporu za novorođeno dijete, pravo na potpore u vezi s odgojem i obrazovanjem, pravo na podmirenje dijela troškova boravka djece u predškolskim ustanovama, pravo na potporu za troškove školske marende, pravo na potporu za troškove ručka u programu produženog boravka u osnovnoškolskoj ustanovi i pravo na podmirenje troškova usluge pomoći u kući. Time su do sada ostvareni ciljevi da se sustavno i kontinuirano pruže što kvalitetnije i raznovrsnije usluge socijalno najugroženijim skupinama građana, da se pomogne kućanstvima u podmirivanju troškova; smanji cijena prijevoza studenata, te sustavno bolje skrbi o djeci i mladima kroz razne aktivnosti.

**Program: 2005 Sufinanciranje zdravstvenog programa Doma zdravlja PGŽ,** koji se sastoji od sljedećih aktivnosti:

A502552 Sufinanciranje rada turističke ambulante

A502554 Sufinanciranje Doma zdravlja PGŽ za dežurstvo u Rijeci, Cambierieva 2

A502555 Sufinanciranje Doma zdravlja PGŽ za palijativnu skrb bolesnika

A502556 Sufinanciranje Doma zdravlja PGŽ za rad ambulante opće / obiteljske medicine u Lovranu

A502557 Sufinanciranje Doma zdravlja PGŽ za nadstandard cijepljenja

Zaključeni su ugovori o sufinanciranju za navedene dijelove programa s Domom zdravlja Primorsko goranske županije, program se realizira kako je planirano.

Time su postignuti ciljevi poboljšanja standarda zdravstvene zaštite i uvjeta u zdravstvenim ustanovama te zaštita i unapređenje zdravlja građana svih dobnih skupina.

**Program: 2006 Zdravstvena zaštita,** koji se sastoji od sljedećih aktivnosti:

A502651 Pomoć djece s teškoćama u govoru-logopedske vježbe

A502653 Preventivni zdravstven pregledi

Proveden je javni poziv za financiranje potreba u zdravstvenoj zaštiti te je po provedenom postupku i odabiru sklopljen Ugovor o financiranju provođenja preventivnih zdravstvenih pregleda sa Nastavnim zavodom za javno zdravstvo. S obzirom da nisu iscrpljena sva sredstva, planira se raspisati još jedan javni poziv za daljnje zdravstvene preglede.

**Program: 3000 Poslovanje općinske uprave,** koji se sastoji od sljedećih aktivnosti:

A503050 Poslovanje Općinske uprave

K503051 Nabava opreme za potrebe upravnih tijela

A503052 Izdaci za financijsku imovinu i otplatu zajmova Općine Lovran

K503055 Nabava službenog vozila

Za potrebe poslovanja općinske uprave izvršeni su rashodi za podmirenje osnovnih potreba za redovan rad uprave Općine Lovran: rashodi za plaće zaposlenih, ostalih rashoda za zaposlene koji obuhvaćaju naknade za dulje bolovanje, darove u naravi za Uskrs, regres za godišnji odmor, naknade za prijevoz na posao i s posla, rashode za stručno usavršavanje zaposlenika. Realizirani su rashodi za materijal i energiju koji obuhvaćaju nabavu uredskog materijala, literature, sredstva za čišćenje, potrošnju električne energije, gorivo za službena vozila i nabavu lož ulja. Izvršeni su rashodi za usluge koji obuhvaćaju troškove telefona i mobitela, usluge interneta, usluge tekućeg održavanja, usluge promidžbe i informiranja, objave oglasa i natječaja, komunalne usluge, zakupnine i najamnine, odnose, intelektualne usluge koje obuhvaćaju usluge odvjetnika, javnog bilježnika, druge intelektualne usluge u svezi izrade projektne dokumentacije, troškova vještačenja i procjene nekretnina, računalne usluge i ostale usluge. Ostali nespomenuti rashodi obuhvaćaju premije osiguranja, pristojbe i naknade, troškove sudskih postupaka i financijske rashode.

**1.2.2.3. Razdjel 040 - UPRAVNI ODJEL ZA KOMUNALNI SUSTAV I PROSTORNO**

**PLANIRANJE**

**Glava 04005 Upravni odjel za komunalni sustav i prostorno planiranje**

**Program: 5000 Prostorno i urbanističko planiranje,** koji se sastoji od sljedećih aktivnosti:

K505050 Izrada prostornih planova

A505053 Zavod za prostorno uređenje PGŽ korištenje Informacijskog sustava prostornog uređenja PGŽ

Sa društvom ASK Atelijer d.o.o., Zagreb, ugovorene su usluge izrade IV. Izmjena i dopuna

Urbanističkog plana uređenja naselja Lovran (UPU1). Navedene izmjene su u završnoj fazi te se javna rasprava očekuje krajem rujna.

**Program: 5001 Tekuće održavanje komunalne infrastrukture,** koji se sastoji od sljedećih aktivnosti:

A505164 Održavanje čistoće javnih površina

A505151 Održavanje javnih i nerazvrstanih cesta

A505152 Održavanje javne rasvjete

A505153 Održavanje javnih izljeva, hidranata i javnih cisterni

A505154 Dezinsekcija i deratizacija

K505157 Nabava komunalne opreme

A505159 Održavanje komunalne infrastrukture

A505160 Sustav bežičnog interneta

A505163 Održavanje zelenih površina - parkovi i ostale zelene površine

A505165 Čuvanje imovine na javnim površinama

A505166 Veterinarsko higijeničarska služba

A505167 Aktivnosti na projektu izgradnje širokopojasne infrastrukture - e-Županija

A505168 Aktivnosti na projektu zaštite životinja

A505170 Održavanje javnih wc-a

Program tekućeg održavanja komunalne infrastrukture se realizira planiranom dinamikom.

Održavanje čistoće javnih površina i održavanje javnih i nerazvrstanih cesta povjereno je KD Komunalac d.o.o. i KD Stubica d.o.o. Za održavanje javnih i nerazvrstanih cesta izvršeni su rashodi za tekuće održavanje nerazvrstanih cesta u naseljima, tekuće održavanje kolnika i nogostupa na gradskim ulicama, dok su rashodi za održavanje javne rasvjete realizirani za održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene.

Održavanje javnih izljeva, hidranata i javnih cisterni u izvještajnom razdoblju realizirano je sukladno planiranoj dinamici, dok se pojačana realizacija planira tijekom srpnja i kolovoza, odnosno tijekom sezone. Mjere obvezne dezinsekcije i deratizacije izvršene su sukladno planu, a nabavka komunalne opreme nije planirana u izvještajnom razdoblju.

U izvještajnom razdoblju izvršene su hitne intervencije na održavanju komunalne infrastrukture, te snimanje stanja i prioriteta za pojačano održavanje koje se planira izvršiti u posljednjem kvartalu 2023. g.

Sustav bežičnog interneta, te aktivnosti održavanja zelenih javnih površina - parkovi i ostale zelene površine, odvijaju se planiranom dinamikom. Održavanje zelenih javnih površina povjereno je KD Stubica d.o.o.

Čuvanje imovine na javnim površinama realizira se u razdoblju od 1. srpnja do 31. kolovoza, te u izvještajnom razdoblju nisu provođene aktivnosti čuvanja imovine.

Veterinarsko higijeničarska služba vrši se putem ugovora s Veterinarskom stanicom Rijeka te se realizira ovisno o potrebama. U sklopu projekta E-županija u izvještajnom razdoblju nije bilo aktivnosti. Aktivnosti Projekt zaštite životinja provodi se sukladno ugovoru s LD Kobac. Održavanje javnih WC-a povjereno je komunalnom društvu Stubica d.o.o. i realizira se planiranom dinamikom.

**Program: 5002 Kupnja zemljišta za kapitalne projekte,** koji se sastoji od sljedećih aktivnosti:

K505250 Kupnja zemljišta za buduće kapitalne projekte

U izvještajnom razdoblju nisu realizirani rashodi za kupnju zemljišta.

**Program: 5003 Nerazvrstane ceste,** koji se sastoji od sljedećih aktivnosti:

K505372 Uris nerazvrstanih cesta Općine Lovran

K505377 Cesta za žičaru u Medveji

K505378 Spojna cesta Medveja - Kali

K505380 Uređenje nerazvrstane ceste u Poduzetničkoj zoni Lokva

K505383 Spojna cesta Ulice Brajdice i Ulice Rezine

K505385 Rekonstrukcija odvojka ceste Šetalište maršala Tita

K505386 Nerazvrstana cesta 138

U prvom polugodištu 2023.g. nije bilo novih urisa nerazvrstanih cesta stoga nisu realizirani rashodi u sklopu ovog projekta. U sklopu projekta Cesta za žičaru u Medveji osigurana su sredstva za izvlaštenje na budućoj trasi, a čija realizacija ovisi o ishođenju potrebne dokumentacije. U sklopu projekta Spojna cesta Medveja – Kali pokrenut je postupak izdavanja lokacijske dozvole.

Uređenje nerazvrstane ceste u Poduzetničkoj zoni Lokva, u izvještajnom razdoblju dovršeni su građevinski radovi te se pristupilo izmjeni projekta horizontalne i vertikalne signalizacije uslijed uočenih prometnih poteškoća na lokaciji. Po dovršetku, čija je realizacija planirana početkom drugog polugodišta, uslijediti će priprema za dokumentacije za tehnički pregled i ishodovanje uporabne dozvole.

U sklopu projekta spojna cesta Ulice Brajdice i Ulice Rezine sklopljen je ugovor o izradi idejnog projekta radi ishodovanja lokacijske dozvole, zatraženo je izdavanje posebnih uvjeta od strane javnopravnih tijela te se čeka otvaranje e-Konferencije.

Planirana rekonstrukcija odvojka ceste Šetalište maršala Tita ovisi o dinamici planiranih radova Liburnijskih voda d.o.o. te u izvještajnom razdoblju nije bilo aktivnosti vezanih uz tu dionicu.

Za buduću Nerazvrstanu cestu 138 potpisan je ugovor o financiranju izgradnje komunalne infrastrukture te je investitor pristupio ishođenju prostorno-planske dokumentacije potrebne za početak gradnje.

**Program: 5004 Uređenje javnih površina,** koji se sastoji od sljedećih aktivnosti:

K505450 Uređenje obalnog puta Lovran  
K505451 Uređenje javnih površina uz obalni put

K505481 Izgradnja nogostupa Lovran - Medveja

K505531 Uređenje lovranskih plaža

K505588 Uređenje rekreacijske staze Kamenjar

K505591 Uređenje parka za pse

K505592 Uređenje parka trešanja

K505596 Uređenje parka hrvatskih branitelja

K505597 Uređenje dječjih igrališta

K505598 Uređenje plaže ispod Vile Astra

U sklopu uređenja javnih površina izvršeni su radovi na sanaciji mosta na obalnoj šetnici kod parka Cipera, sanacija potpornog zida uz hotel Belveder, popravak oštećene ograde ispod klupa Miris ruža, te radovi na sanaciji obalnog šetališta kod parka Cipera. Izvršeni su radovi na uklanjanju dotrajalog broda u sklopu dječjeg igrališta Cipera te sanacija komunalne opreme u sklopu parka. Opremanje dječjeg igrališta Cipera te uređenje rekreacijske staze Kamenjar planira se po završetku natječaja, odnosno u četvrtom kvartalu 2023.g. Također radovi na uređenju parka za pse, parka hrvatskih branitelja i parka trešanja planirani su u drugoj polovici 2023.g.

**Program: 5005 Javna rasvjeta,** koji se sastoji od sljedećih aktivnosti:

K505550 Izgradnja javne rasvjete u Lovranskoj Dragi

K505551 Izgradnja javne rasvjete u Medveji

K505558 Izgradnja JR u Lignju

K505559 Izgradnja JR u Tuliševici

K505562 Izgradnja JR Lovran

Izvedeni su radovi na proširenju javne rasvjete u Tuliševici, dok se ostatak radova planira izvoditi u drugoj polovici 2023.g.

**Program: 5006 Odvodnja oborinske kanalizacije,** koji se sastoji od sljedećih aktivnosti:

K505650 Izgradnja oborinske kanalizacije

Program nije realiziran u ovom dijelu godine.

**Program: 5007 Odvodnja i pročišćavanje otpadnih voda (sanitarna kanalizacija),** koji se sastoji od sljedećih aktivnosti:

A505753 Sufinanciranje priključka na odvodnju

A505755 Izgradnja sanitarne kanalizacije visoke zone Lovrana - glavni kolektor Liganj - Tuliševica

A505760 Rekonstrukcija crpne stanice Peharovo

Program se realizira u suradnji s Liburnijskim vodama d.o.o. s kojim društvom je Općina Lovran zaključila Ugovor o financiranju izgradnje vodnih građevina na području Općine Lovran za 2023. godinu, te će Općina Lovran financirati izgradnju sanitarne kanalizacije visoke zone Lovrana - glavni kolektor Liganj – Tuliševica i rekonstrukciju crpne stanice Peharovo. Realizacija programa ovisi o aktivnostima Liburnijskih voda. U prvom polugodištu nije bilo zahtjeva za nadoknadu sredstava.

**Program :** **5008 Opskrba pitkom vodom, koji se sastoji od sljedećih aktivnosti**:

A505850 Kapitalna pomoć K.D. „Liburnijske vode“ d.o.o. Ičići za izgradnju vodovoda

Program se realizira u suradnji s Liburnijskim vodama d.o.o. temeljem Ugovora o financiranju izgradnje vodnih građevina na području Općine Lovran. Ovom aktivnošću se planiraju rashodi za kapitalnu pomoć za realizaciju Projekta rekonstrukcije cjevovoda Učka, koji će biti prijavljen na financiranje kroz Nacionalni program Oporavak i otpornost. Ukupna vrijednost projekta je procijenjena na 9,2 milijuna eura, projekt se planira provoditi od 2023.g. do 2026.g., nositelj projekta je K.D. Liburnijske vode d.o.o., a udio Općine Lovran iznosi 14%.

**Program: 5009 Gospodarenje otpadom,** koji se sastoji od sljedećih aktivnosti:

A505912 Provođenje aktivnosti vezanih uz gospodarenje otpadom

K505915 Nabava posuda za odvojeno prikupljanje otpada

A505917 Sufinanciranje troškova upravljanja i održavanja saniranog odlagališta Osojnica

U sklopu programa Program gospodarenja otpadom realizirana sredstva odnose se na sufinanciranje troškova upravljanja i održavana odlagališta otpada Osojnica, dok je za nabavu posuda za odvojeno prikupljanje otpada potpisan ugovor s društvom Komunalac d.o.o. o kojem ovisi dinamika realizacije projekta.

**Program: 5010 Javni prijevoz,** koji se sastoji od sljedećih aktivnosti:

A505920 Prijevoz putnika u javnom sektoru-KD "Autotrolej"

Javni gradski i prigradski prijevoz na području Općine Lovran povjeren je komunalnom društvu Autotrolej d.o.o. s kojim je zaključen Okvirni ugovor o uslugama u javnom interesu i osiguranja javnog prijevoza na području Općine Lovran za razdoblje od 2020. do 2026. godine, od 30. studenog 2020. godine, kojim su definirani uvjeti obavljanja komunalnog prijevoza putnika na području Općine Lovran. Za ovu proračunsku godinu još uvijek se nije potpisao aneks ugovora jer Skupština društva nije utvrdila modalitete sufinanciranja poslovanja društva od strane pojedinih članova društva.

**Program: 5011 Zaštita od požara,** koji se sastoji od sljedećih aktivnosti:

A505931 Provedba plana zaštite od požara

A505932 Sufinanciranje Javne vatrogasne postrojbe Opatija

A505933 Sufinanciranje Dobrovoljnog vatrogasnog društva Lovran, putem Područne vatrogasne zajednice Liburnije

Program se većinom realizira putem sufinanciranja Javne vatrogasne postrojbe Opatija i Dobrovoljnog vatrogasnog društva Lovran, te je realiziran sukladno planiranoj dinamici.

**Program: 5013 Stambeni i poslovni prostori,** koji se sastoji od sljedećih aktivnosti:

A505950 Održavanje stambenog i poslovnog prostora

K505952 Novi Društveni dom

K505969 Dodatna ulaganja u građevinske objekte

A505957 Kapitalna pomoć Stubici d.o.o. za uređenje Kina u Lovranu

K505979 Uređenje izložbenog prostora "Kuća lovranskega guca"

A505993 Kuća lovranskega guca faza III

K505994 Projekt Lantina

A505995 Obnova krova zgrade Stari grad 92

K506001 Uređenje zgrade dječjeg vrtića u Lovranu

K506003 Uređenje pomoćnog nogometnog igrališta U Lovranu

K506004 Uređenje školskih igrališta

U okviru aktivnosti održavanje stambenog i poslovnog prostora realizirali su se rashodi za električnu energiju, komunalne usluge, čišćenje, osiguranje imovine stambenu pričuvu te rashodi za održavanje poslovnih i stambenih prostora u okviru kojih su izvedeni su radovi na zamjeni krovišta prostora Lantine, te elektroinstalaterski radovi u Medveji, radovi na uređenju zgrade dječjeg vrtića u Lovranu, prostoru zakupca Puhački orkestar Lovran, prostoru zakupca Turističke zajednice u Lovranu, prostoru zakupca Rego gradnja d.o.o. Realizirani su rashodi za komunalne usluge u općinskim prostorima, usluge čišćenja prostora i rashodi za stambenu pričuvu.

Projekt Novi društveni dom, realizira se ugovorenom dinamikom. Do kraja izvještajnog razdoblja izvršena je većina građevinskih, dok se završni radovi očekuju dovršiti u trećem kvartalu, zajedno s ostalim projektnim aktivnostima, te tehničkim prijemom zgrade.

Dodatna ulaganja na građevinskim objektima odnose se na izvedene radove na izradi elektro i komunalnih priključaka na objektima koji su privedeni svrsi, a Kapitalna pomoć Stubici d.o.o. za uređenje Kina u Lovranu nisu realizirana u izvještajnom razdoblju.

Uređenje izložbenog prostora "Kuća lovranskega guca" sufinancirano je putem natječaja FLAG Vela vrata. Budući se na istoj lokaciji izvode radovi u sklopu ITU projekta „Povežimo se baštinom“, planirane aktivnosti realizirati će se po završetku aktivnosti Kuća lovranskega guca faza III, odnosno u drugoj polovici godine. Projekt Kuća lovranskega guca faza III, se odnosi na aktivnosti sufinancirane u sklopu ITU mehanizma te se završetak radova planira za rujan. U sklopu projekta Lantina u provedbi je izvođenje građevinskih radova i opremanja prostora, dok će se ostatak aktivnosti realizirati do kraja listopada. U sklopu projekta Uređenje zgrade dječjeg vrtića u Lovranu izvršeni su radovi na krovištu, te nabavka novih klima uređaja. Za projekt Uređenje pomoćnog nogometnog igrališta u Lovranu izrađena je projekta dokumentacija te se očekuje raspisivanje natječaja od strane ministarstva sporta radi sufinanciranja izvođenja radova na uređenju pomoćnog igrališta. Projekt Uređenje školskih igrališta nije realiziran u izvještajnom razdoblju zbog potrebe prethodne sanacije potreba sanacije asfaltnog zastora. Po provedenoj nabavi nije zaprimljena niti jedna ponuda te će se ponoviti natječaj radi čega se očekuje realizacija u zadnjem kvartalu 2023.g.

**Program: 5014 Poticanje i razvoj gospodarstva,** koji se sastoji od sljedećih aktivnosti:

A505960 Poticanje poljoprivrede

A505961 Razvoj obrtništva-Udruženje obrtnika

A505962 Poticanje razvoja gospodarstva

A505970 Poticanje razvoja malog poduzetništva-sufinanciranje poslovanja

A505974 Poticanje razvoja malog poduzetništva-poticanje zapošljavanja

A505979 Centar za poljoprivredu i ruralni razvoj Primorsko-goranske županije

A505980 Lokalna akcijska grupa Terra Liburna

A505983 Lokalna akcijska grupa u ribarstvu "Vela Vrata" Cres-LAGUR

A506004 Revitalizacija pitomog kestena Maruna

Realizirani su rashodi za poticanje zapošljavanja, članstvo Općine Lovran u Centru za poljoprivredu i ruralni razvoj Primorsko goranske županije, Lokalnoj akcijskoj grupi Tera liburna

**Program: 5015 Zaštita i spašavanje,** koji se sastoji od sljedećih aktivnosti:

A505971 Provedba mjera zaštite i spašavanja

A505975 Djelatnost Gorske službe spašavanja

A505977 Prevencija kriminaliteta na području Liburnije

Za provedbu programa nisu realizirani rashodi u prvom polugodištu.

**Program: 5016 Proširenje groblja,** koji se sastoji od sljedećih aktivnosti:

K505980 Proširenje groblja u Lovranu

U postupku je rješavanje imovinsko-pravnih odnosa na dijelu lokacije koje je preduvjet za nastavak realizacije projekta.

**Program: 5020 Prometna infrastruktura,** koji se sastoji od sljedećih aktivnosti:

A505998 Kapitalna pomoć Županijskoj upravi za ceste Primorsko goranske županije-spoj na tunel Učka

U sklopu aktivnosti kapitalne pomoći Županijskoj upravi za ceste planira se sufinanciranje izrade projektne dokumentacije za potrebe dobivanja građevinske dozvole i izgradnje buduće spojne ceste Dobreć – Lovran sukladno sporazumu između Županijske uprave za ceste Primorsko goranske županije, Grada Opatije, Općine Lovrani Općine Mošćenička Draga. U izvještajnom razdoblju nisu izvršeni planirani rashodi.

**IV. POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU**

**PRORČUNA**

Posebni izvještaji u polugodišnjem izvještaju o izvršenju proračuna sastoje se od:

- izvještaja o korištenju proračunske zalihe,

- izvještaja o zaduživanju na domaćem i stranom tržištu novca i kapitala i

- izvještaja o danim jamstvima i plaćanjima po protestiranim jamstvima.

**1. Izvještaj o korištenju proračunske zalihe**

Sredstva proračunske zalihe za 2023. godinu planirana su u iznosu 8.000,00 eur.

U razdobljuod 1. siječnja do 30. lipnja 2023. g., Općina Lovran nije koristila sredstva proračunske zalihe.

**2. Izvještaj o zaduživanju na domaćem i stranom tržištu novca i kapitala**

U razdobljuod 1. siječnja do 30. lipnja 2023. g., Općina Lovran nije se dodatno zaduživala pa nema nove kreditne obveze.

Odlukom o zaduženju Općine Lovran za refinanciranje dugoročnih kredita („Službene novine Općine Lovran“ br. 7/22), Općina Lovran zadužila se kod Zagrebačke banke d.d., Zagreb, Trg Bana Josipa Jelačića 10, OIB: 92963223473, uzimanjem dugoročnog kunskog kredita, za refinanciranje dva dugoročna kredita po Ugovorima zaključenim sa Erste&steiermarkische bank d.d. i Hrvatskom bankom za obnovu i razvitak d.d., u iznosu 398.168,43 eur / 3.000.000,00 kuna. Dana 06.06.2022. korišten je kredit Zagrebačke banke u iznosu 398.168,43 eur / 3.000.000,00 kn, na način da je iz sredstava primljenog kredita prijevremeno otplaćen kredit kod Erste&steiermarkische bank d.d. u iznosu 214.709,42 eur / 1.617.728,09 kn i kredit kod Hrvatske banke za obnovu i razvitak u iznosu 183.498,83 eur / 1.382.571,91 kn.

Kredit kod Zagrebačke banke d.d. je jedini dugoročni kredit Općine Lovran koji će se otplaćivati kroz 4 godine, otplata kredita započela je 30.06.2022., a zadnja otplatna rata dospijeva na plaćanje 31.03.2026. godine.

U ovom izvještajnom razdoblju po navedenom kreditu realizirani su izdaci za dvije otplatne rate, ukupno u iznosu 49.771,06 eur, pa glavnica neotplaćenog dijela kredita iznosi 237.740,78 eur.

**3. Izvještaja o danim jamstvima i plaćanjima po protestiranim jamstvima**

U razdobljuod 1. siječnja do 30. lipnja 2023. Općina Lovran nije davala jamstva niti je imala izdatke po jamstvima.

U Lovranu, 28. rujna 2023.

Općinski načelnik

Bojan Simonič,mag. oec.